
Møtebok fra avdelingsstyremøte ved 

avdeling for økonomi-, kommunal og sosialfag

Dato: 13.06.01
Kl.12.30-15.40

Til stede:





Eksterne representanter:
Mona Sandbæk


Ragnvald Thilesen




Ledelsesrepresentanter:
Dekan Gunnar Engelsåstrø


Prodekan Judy Kokkinn




Faglige representanter:
Magid Al-Araki


Tor Høst


Irene Levin


Mons Oppedal


Sigrid Wangsness




Administrasjonens representant:
Eva Groth Sitter




Studentrepresentanter:
Rune Bjerkestrand


Nicolay Moulin


Hege Stenmarck




Direktør:
Geir Finnsen




Protokoll:
Tore Vogt

Ragnhild Hansen og Eleni Sikkut Pedersen hadde meldt forfall. Mons Oppdal møtte for Ranghild Hansen. Hege Stenmarck møtte for Eleni Sikkut Pedersen.

Sak 31c/01, sak 31d/01, vedlegg til sak 33/01, og sak 39/01 ble delt ut over bordet.

SAK 31/01: meldinger og referatsaker

a) Møtebok fra avdelingsstyremøte 15.05.01.

Vedtak:
Møteboka godkjennes.

b) Status for FoU-arbeidet ved avdelingen

Følgende merknader framkom på møtet:

· Oversikten er ikke absolutt fullstendig angående dokumentasjon; bl.a. kommer papers som er framlagt på konferanser, ikke med i rapporteringen

· Det vil i framtida bli knyttet konkrete budsjettmidler til volum og kvalitet på FoU-dokumentasjon. Det er derfor viktig å rette oppmerksomheten spesielt på å styrke rapporterings- og dokumentasjonssiden, både for forskning, men også for utviklingsarbeid. Det må utvikles virkemidler som både motiverer, stimulerer og stiller tydelige krav i forbindelse med FoU-arbeid

c) Regnskapsstatus for strategipotten

d) Oppnevning av nye studentrepresentanter til opptaksutvalg videreutdanninger ved ØKS 2001-2002.

32/01: oppvekst i storby: status og foreløpig utkast til studieplan

Det ble informert om at egenandelen på kr. 5000 fra studenter på pilotprosjektet faller bort.

Følgende merknader framkom på møtet:

· Avdeling for Lærerutdanning bør trekkes sterkere inn i pilotmodulen. Det ville vært naturlig med deltagelse fra Lærerutdanningen om skolens rolle under samlingen om "Oppvekst og sosialisering i storbyen" (side 4 i vedlegg 1 til fagplanen)

· Det savnes perspektiver på både volds- og gjengproblematikk og på hva det innebærer for barn og ungdom i storby.

· Det savnes perspektiver på barns rettigheter til delaktighet/samhandling i forhold som angår deres situasjon ("Menneskerettigheter" også for barn!)

· Det anmodes om kritisk vurdering av ressursbruk i forhold til faglig utbytte, særlig kostnadene ved pilotmodulen i forhold til resten av fagplanen.

· Det foreslås at budsjettpostene "overhead" og "diverse kostnader" omskrives til "administrative kostnader". 

Vedtak:

1. Utkast til studieplan for det avdelingsovergripende kurset "oppvekst i storby" godkjennes med de merknader som framkom på møtet. 

2. Avdelingsstyret anmoder om en kritisk vurdering av ressursbruk når det gjelder pilotmodulen.

33/01: mandat for nytt etter- og videreutdanningsutvalg

Det framkom følgende merknader på møtet:

· Det er uheldig hvis de ulike enhetene ved høgskolen utformer sine egne målformuleringer framfor å jobbe for felles målformulering for hele Høgskolen i Oslo

· Kundeperspektivet i målformuleringene bør fremheves bedre

· Ressursfordeling mellom grunn- og videre-/etterutdanning bør avklares

Vedtak:

1. Avdelingsstyret godkjenner følgende mandat:

"Å foreslå visjon, virsomhetside og målsettinger som etter- og videreutdanningen ved HiO, ØKS skal basere seg på, og å gjennomføre nødvendige analyser- internt og eksternt- for med dette som utgangspunkt å utarbeide en strategisk plan og gjennomføre nødvendige tiltak for å nå våre definerte mål".

2. Avdelingsstyret forventer at utvalget regelmessig fremlegger rapporter om arbeidet.

sak 34/01: Prioriterte FoU-temaer/områder

Vedtak: 

1. Avdelingsstyret ønsker ikke å prioritere andre FoU-områder enn de temaene som er nedfelt som prioriterte i FoU-strategiplanen for 1999-2003

2. Avdelingsstyret ønsker å styrke arbeidet med å bedre kvaliteten på FoU-produksjoner, og ønsker å få framlagt en redegjørelse for tiltak i den forbindelse.

sak 35/o1: Pensumendringer i informasjonsbehandling

Vedtak:

Avdelingsstyret godkjenner endring av pensum i faget "informasjonsbehandling" til Timothy J.O'Leary og Linda I. O'Leary: Computing Essentials 2000-2001, Mc Graw Hill.

sak 36/01: endringer i studieplan i tverrfaglig klinisk videreutdanning i miljøterapi

Vedtak:

Forslag til endringer i studieplan i tverrfaglig klinisk videreutdanning i miljøterapi godkjennes.

sak 37/01: nytt videreutdanningstilbud i vern av eldre som utsettes for vold og overgrep i hjem eller institusjon

Det framkom følgende merknader på møtet:

· Altfor lite av pensum er hentet fra NOVA's publikasjoner om gerontologi

· Deler av kurset bør tilbys som etterutdanningskurs

Vedtak:

1. Kursplan for kurset "Vern av eldre som utsettes for vold og overgrep i hjem og institusjon" godkjennes med de merknader som framkom i møtet.

2. Kurset igangsettes våren 2002

3. Myndighet til å vedta endelig pensum i kurset delegeres til dekan.

sak 38/01: forslag til endringer i fagplan for sosionomutdanningen

Følgende merknader framkom på møtet:

· Endringer i eksamensform kan kun gjelde for nye studenter. Vedtatte endringer kan først gjelde fra studieåret 2002/2003 med mindre alle studentene i 2. studieår samtykker i at de er enige i endring i eksamensform

Vedtak:

1. Avdelingsstyret godkjenner at muntlig eksamen i 2. studieår, heltidsutdanningen, erstattes med skoleeksamen.

2. Eksamensordninger for deltidsutdanningen må samordnes med heltidsutdanningen.

sak 39/01: nytt pensum modul 2- sosionomutdanningen

Vedtak:

Avdelingsstyret godkjenner foreslått pensum for modul 2.

evaluering av avdelingsstyremøtene

På grunn av tidsnød ble diskusjon om evaluering av avdelingstyremøtene utsatt til neste møte. Det foreslås at det settes av tid til denne diskusjonen tidlig i møtet.

 Neste møte: onsdag 19.09 

14.06.01

Gunnar Engelsåstrø







Geir Finnsen

dekan









direktør

